**PROKURATUUR**

**ASUTUSESISESEKS KASUTAMISEKS**

Märge tehtud 07.01.2026

Juurdepääsupiirang kehtib kuni 07.01.2101

Alus: AvTS § 35 lg 1 p 12

**PRAKTIKALEPING NR RP-3-6/26/1**

**Prokuratuur**, registrikood 70000906, asukoht Wismari 7, 15188 Tallinn, mida esindab prokuratuuriseaduse ja prokuratuuri põhimääruse alusel riigi peaprokurör Astrid Asi ning Grete Soon, isikukood 60406210230, aadress Pääsküla 10-3, 10917 Tallinn, [gretesoon@icloud.com](mailto:gretesoon@icloud.com), (edaspidi nimetatud *praktikant*), leppisid kokku alljärgnevas:

1. Praktikant viibib Põhja Ringkonnaprokuratuuris praktikal ajavahemikul 12.01.2026 – 06.02.2026.
2. Praktikant peab praktikal viibimise ajal järgima praktika juhendaja Põhja Ringkonnaprokuratuuri abiprokurör Hendrik Rätsepa või tema poolt määratud isiku juhiseid.
3. Praktikant peab praktika ajal ja pärast praktika lõppemist hoidma saladuses talle praktiseerimise käigus teatavaks saa­nud asjaolusid, mille saladuses hoidmiseks on Prokuratuuril õigustatud huvi, eelkõige hoid­ma kriminaalmenetluse käigus kogutavat teavet ja prokuratuuri poolt töödeldavaid isikuandmeid.
4. Praktikant on kohustatud töötlema isikuandmeid sh kriminaalmenetluses või muus õigusrikkumise väljaselgitamise menetluses kogutav teave enne avalikku kohtuistungit või otsuse langetamist õigusrikkumise asjas või juhul, kui see on vajalik kõlbluse või inimeste perekonna- ja eraelu kaitseks või kui seda nõuavad alaealise, kannatanu, tunnistaja või õigusemõistmise huvid, isikuandmete kaitse seaduses lubatud eesmärkidel ja tingimustel.
5. Isikuandmete sisaldavate andmekandjate töötlemiskohas (ruumis) peavad Prokuratuuri poolt olema tagatud järgmised nõuded:
   1. valvesignalisatsiooni olemasolu;
   2. lukustatava kapi olemasolu, kuhu tuleb panna andmekandjad ruumist lahkudes. Kõrvaliste isikute juurdepääs kapile peab olema välistatud;
   3. ruumist lahkumisel ukse lukustamine.

6. Arvutiga isikuandmete töötlemisel peavad praktikandi poolt olema tagatud järgmised nõuded:

6.1. arvutisüsteemi saab siseneda ainult oma ID-kaardi ja pin koodiga. Enne sisenemist tuleb alati veenduda, et tööks valitud asukoht on usaldusväärne, tagades, et keegi ei jälgi sisestamisel pin-koodi;

6.2 praktikandi ID-kaardi abil ei pääse arvutisse/arvutivõrku keegi teine isik;

6.3 arvuti juurest lahkudes väljub praktikant arvutisüsteemist (protseduur *log off* või *shut down*) või kasutab muid sissepääsupiiranguid (lühema pausi korral *lock computer*);

6.4 avaliku võrgu (interneti või e-posti ) kaudu ei tohi edastada krüpteerimata isikuandmeid sisaldavat teavet;

6.5 pärast praktika lõppemist tagab praktikant isikuandmete täieliku kustutamise arvutist/arvutivõrgust.

(allkirjastatud digitaalselt) (allkirjastatud digitaalselt)

Astrid Asi Grete Soon

riigi peaprokurör